देशभित्र बेरोजगारले पिल्सिएका युवाहरुको वैदेशिक रोजगारीको मनोदशालाई फिल्मले उतार्न लागेको निरौलाको भनाइ छ। छक्कापञ्जाबाट लैंगिकताको सवालमा असंवेदनशील देखिएको भन्ने व्यापक आलोचना खेपेकी निरौलाले सिक्वेल निर्देशन गर्दा भने आफू गम्भीर रहने बताइन्। ‘सिक्वेल निर्माण हाम्रो लागि निकै ठूलो चुनौति हो,’ निरौलाले सेतोपाटीसँग भनिन्, ‘राम्रो गर्ने प्रयास रहँदारहँदै पनि कमीकमजोरीहरु त रहन्छन् नै। तर, हामीले अघिल्ला फिल्ममा देखिएका कमजोरीलाई गम्भीरतापूर्वक लिएका छौं र यसपटक कम गर्ने प्रयास गर्नेछौं।’
